Pokok Ara Perak

Pokok Ara Perak (bahasa Inggeris: White-leafed Fig) ialah satu spesies tumbuhan dalam famili Moraceae yang berasal dari Semenanjung Malaysia. Nama botaninya yang dahulunya dipanggil Ficus alba kini digelarkan Ficus grossularioides. Buahnya merupakan sumber makanan burung. Ia ada dicatat  dalam kamus bahasa Melayu / Inggeris R. J. Wilkinson (1903).

Taruk Pokok Ara Perak dimakan sebagai salad di Jawa, Indonesia, dan daun-daunnya digunakan untuk merawat gangguan ginjal.

Ciri-ciri fizikal
Pokok Ara Perak adalah pokok malar hijau yang kecil dan yang boleh mencapai 10 meter (33 kaki) tingginya. Ciri-ciri fizikalnya yang lain adalah seperti berikut:
 Daun: Berbentuk bujur ketika matang.
 Buah dan bunga: Berbentuk bulat dan berwarna merah ketika masak. Buah ini tumbuh dari dahan-dahan secara langsung. Sebenarnya, buah ara ini adalah suatu rongga yang mengandungi bunga-bunga jantan dan betina. Pokok Ara Perak mempunyai perhubungan yang istimewa dengan penyengat ara yang merupakan serangga tunggal untuk mendebungakan bunga-bunganya. Penyengat ara masuk ke dalam buah ara melalui satu lubang yang amat kecil pada pangkal buah. Pengebungaan terjadi di dalam buah.

Penanaman
Di kawasan tropika, pokok Ara Perak terseragam besar dan indah bagi taman dan keadaan lain seperti tepi jalan. Ia sering  ditanam bagi tujuan ini. 
 
Pokok Ara Perak popular sebagai pokok dalam rumah Di kawasan serdahana, disebabkan ketahanannya kepada keadaan kurang elok;  ia terbaik di bawah pancaran matahari terik, tetapi tahan di tempat teduh. Ia perlu disiram jumlah serdahana pada musim  panas, dan hanya perlu dielakkan daripada kering semasa musim sejuk. Ia sensitif kepada sejuk dan perlu dilindungi daripada  angin sejuk yang kuat. Apabila ditanam dalam rumah, ia mampu tumbuh besar dan perlu dicantas atau dipindahkan.

Daunnya sensitif kepada pertukaran cahaya. Apabila dialih, ia mungkin menggugurkan daunnya dan diganti dengan daun baru  apabila menyesuaikan diri dengan cahaya.

Ancaman Akar 
Perkhidmatan Perhutanan Amerika Syarikat  dalam Helaian Fakta ST-251 menyatakan  mengenai pokok Ara "Akarnya tumbuh dengan pantas menguasai taman, menyelit di bawah dan mengangkat pejalan kaki, lambo, dan  laluan kereta."  Mereka memutuskan bahawa dalam bentuk pokok, ia terlalu besar bagi tanaman kediaman, dengan itu dalam  kawasan tersebut spesies ini hanya digunakan sebagai pagar atau halangan pandangan yang perlu dicantas..

Rujukan
 Phang Wien Ho et al. A Guide to the Botanic Gardens Jungle. Pusat Sains Singapura (1983). ISBN 9971-88-010-5.
 Frith, H.J.; Rome, F.H.J.C. & Wolfe, T.O. (1976): Food of fruit-pigeons in New Guinea. Emu  76(2): 49-58. HTML abstract
   Wilkinson, R. J. (Richard James), 1867-1941. A  Malay-English dictionary [electronic resource]. by R. J. Wilkinson.

Rosales
Perak